b'\n_START_ARTICLE_\nPrograminis biud\xc5\xbeetas\n_START_PARAGRAPH_\nPrograminis biud\xc5\xbeetas \xe2\x80\x93 biud\xc5\xbeeto modelis, pary\xc5\xa1kinantis susijusias veiklos sritis ir ry\xc5\xa1\xc4\xaf tarp i\xc5\xa1tekli\xc5\xb3 ir i\xc5\xa1laid\xc5\xb3 efektyvumo (rezultato). Biud\xc5\xbeeto reng\xc4\x97j\xc5\xb3 konkre\xc4\x8dios programos finansin\xc4\x97s i\xc5\xa1laidos turi b\xc5\xabti pagr\xc4\xafstos siekiamais tikslais ir programos rezultat\xc5\xb3 efektyvumo vertinimo kriterijais.\n_START_SECTION_\nPrograminio biud\xc5\xbeeto evoliucija\n_START_PARAGRAPH_\nEksperimentai su programiniu biud\xc5\xbeetu pirm\xc4\x85 kart\xc4\x85 buvo prad\xc4\x97ti taikyti JAV federalin\xc4\x97s vyriausyb\xc4\x97s lygiu, 1960 m. (planavimo, programavimo ir biud\xc5\xbeeto sudarymo sistema, PPBS). PPBS iniciatoriumi galima vadinti R. Maknamara, nes jo buvo \xc4\xafsakyta, kad visi turi rengti biud\xc5\xbeetus pagal nauj\xc4\x85j\xc4\x85 praktik\xc4\x85. Paskutiniais XX a. de\xc5\xa1imtme\xc4\x8diais daugelis pasaulio \xc5\xa1ali\xc5\xb3 per\xc4\x97jo prie programinio biud\xc5\xbeeto. Pasikeit\xc4\x97 biud\xc5\xbeeto paskirtis ir sudarymo principai. Biud\xc5\xbeetas tapo ne finansavimo, o strateginio planavimo instrumentu. Finansini\xc5\xb3 i\xc5\xa1tekli\xc5\xb3 valdymo problemos i\xc5\xa1sivy\xc4\x8diuosiose valstyb\xc4\x97se tapo viena i\xc5\xa1 pagrindini\xc5\xb3 paskat\xc5\xb3 reformuoti vie\xc5\xa1ojo sektoriaus valdym\xc4\x85. Kalbant apie veiklos sritis, tai programinis biud\xc5\xbeetas noriai taikomas kra\xc5\xa1to apsaugai, bet nelabai tinka socialin\xc4\x97s politikos sri\xc4\x8diai. Pastebima ir tai, kad min\xc4\x97tas metodas itin tinka esant gerai veikian\xc4\x8diai savivaldyb\xc4\x97s strateginio valdymo sistemai, geban\xc4\x8diai operatyviai reaguoti \xc4\xaf aplinkos pasikeitimus, laiku formuoti strategines kryptis bei kontroliuoti veiklos poky\xc4\x8dius.\n_START_SECTION_\nPrograminis biud\xc5\xbeetas Lietuvoje\n_START_PARAGRAPH_\nLietuvoje programinis biud\xc5\xbeetas valstyb\xc4\x97s valdyme sistemi\xc5\xa1kai prad\xc4\x97tas diegti nuo 2000 m._NEWLINE_(neskaitant 2 \xe2\x80\x93 3 met\xc5\xb3 prie\xc5\xa1 2000 m., kai buvo atliekami parengiamieji darbai).'